พายุ “ไห่หม่า” ถล่มฟิลิปปินส์ เร่งอพยพออกจากพื้นที่-ยกเลิกเที่ยวบินกว่า 20 เที่ยว
พายุ"ไห่หม่า"ถล่มฟิลิปปินส์ ปชช.หลายพันคนอพยพออกจากพื้นที่,ยกเลิกเที่ยวบินกว่า 20 เที่ยว
20 ต.ค. 2559

ผู้สื่อข่าวรายงานว่า พายุ “ไห่หม่า” ได้พัดกระหน่ำจังหวัดคากายันและอิสเบลาของฟิลิปปินส์อย่างหนัก ส่งผลให้โรงเรียนระงับการเรียนการสอน และประชาชนหลายพันคนต้องอพยพออกจากที่อยู่อาศัย เพื่อความปลอดภัย 
โดยพายุลูกดังกล่าวเป็นพายุที่มีความรุนแรงมากที่สุดเท่าที่เคยโจมตีประเทศในเอเชียตะวันออก โดยรัฐบาลได้ประกาศเตือนภัยพายุไห่หม่าใน 6 พื้นที่ทางตอนเหนือของประเทศ และเตือนว่าพายุดังกล่าวจะมีความรุนแรงสูงสุดที่ระดับ 5 เนื่องจากมีพายุฝนและความเร็วลมสูงสุด 225 กม./ชม. ทั้งนี้ บางจังหวัดในฟิลิปปินส์ได้รับผลกระทบอย่างหนัก จนทำให้ระบบไฟฟ้าขัดข้องและใช้การไม่ได้ ขณะที่สายการบินฟิลิปปินส์ แอร์ไลน์ส และสายการบินเซบู แอร์ ประกาศยกเลิกเที่ยวบินกว่า 20 เที่ยวบิน